Urkhan "Bjørnen fra Vest" Wildsoul

## Død

Blev slået ihjel af James Borca's monster under "Branden i Greytown.

## Født til storhed

### **Barndom**

Urkhan er født og opvokset i The Mountain Kingdom. Fra en meget tidlig alder, vidste Anakalathai stammens vismænd, at Urkhan ville blive en stor kriger, der ville bringe hæder til stammen.

Urkhan viste stor lyst til kamp og udfordringer, og der var ingen på hans alder, der kunne hamle op med hans vildskab og mod, hvilket imponerede alle.

Som en lille goliath-stamme højt i bjergene er livet aldrig nemt, men Urkhan klarede sig bedre end de fleste, og vænnede sig hurtigt til det brutale og nådesløse liv i kulden. Urkhans øjne var altid rettet mod horisonten, og hvad der lå uden for bjergene, drevet af en uhelbredelig nysgerrighed for det ukendte.

### **Forbindelse til ånderne**

Selv fra en tidlig alder, havde Urkhan haft oplevelser, hvor han følte en særlig forbindelse til stammens totempæle, særligt dem til Onikuma, bjørneånden, der ifølge stammen vejledte dem og gav dem styrke til at klare bjergenes udfordringer.

### **Meget at leve op til**

Urkhans forfader Aukan var ifølge stammen en legendarisk kriger, der ifølge sagnene skulle siges at have slået en drage ihjel på egen hånd. Aukan var en rejselysten goliath, der drog ud i verden for at besejre de største dyr, og klare de hårdeste udfordringer. Alt sammen for at vise verden, at Aukan var den mægtigste kriger i verden, og at hans stamme var den bedste. Han var i Urkhans øjne det ultimative idol, og forsøger den dag i dag stadig at leve op til Aukans legende.

### **Prøvelse**

I en alder af 18, skulle Urkhan klare sin manddomsprøve ved at myrde en uld med sine bare næver. Han drog ud fra stammen og kom tilbage 3 dage senere, med en kæmpe hvid ulv på ryggen. Urkhan fortalte aldrig sin stamme det, men på andendagen ude i bjergene oplevede Urkhan nordlys, hvor han så Onikumas ånd, der brølede ad ham, og stormede ind i brystet på ham.

De følgende dage brugte han på at flå dyret, og tage dens pels og hoved som et evigt trofæ på hans skuldre.

Med hans prøvelse klaret med bravour, fik han stammens tatoveringer mejslet ind i huden, og gjorde straks klar på at drage ud i verden, ligesom Aukan.

### **Pilgrimsrejse**

Pilgrimsrejsen var lang, og Urkhan foretrak livet i det vilde, da den civiliserede verdens skikke sjældent var noget han rigtigt forstod. Han lærte dog meget på sine rejser, og havde kampe ude i naturen, der bragte ham nydelse og stolthed. Men efter lange vandringer, besluttede Urkhan sig for at dedikere sig fuldt ud til livet som kriger, og gik frivilligt ind i trældom hos en handelsemand ved navn Imran, som gladiator. I Callador kæmpede Urkhan mange kampe med vildhed og brutalitet som publikum elskede. Han fik hurtigt tilnavnt "Bjørnen fra Vest" og var en favorit blandt publikum. Kun 1 kamp var tabt på ydmygende vis til en rogue ved navn Barakas Locke.

Imran besluttede sig efterfølgende for, at Urkhans talenter var bedre brugt som bodyguard for ham, hvorefter Urkhan blev taget ud af arenaen, og over i det stille liv som vagt. En stilling som Urkhan hader som pesten, og han higer efter at komme tilbage til arenaen, eller ud i verden igen.

Alt andet end at stå ude foran et telt for en lille tyksak af en handelsemand... Svækling... (Urkhans ord)

### **Udseende**

Urkhan er en kæmpestor Goliath på 2 meter og 40 cm, vejende 180 kg, og meget muskuløs. Hans ulveskind dækker ryggen, med ulvens hoved over Urkhans egen skaldede isse. Urkhan har et stort sort skæg, og hvide tribal tatoveringer over hele hans overkrop, som for det meste er bar. Hans hud har et blåligt skær, idet Anakalathai-stammen har storm-giant blod i årerne. Et andet særligt udtryk er hans øjne, som er gyldenbrune med en stor iris, meget ligesom en bjørns. Urkhans foretrukne våben er en enorm økse, med blad på den ene side alene.